
От Мирослав Митков Янчев - Кмет на Община Златоград

Относно: Отчет за изпълнение на Програма на дейностите за развитието на туризма в Община Златоград през 2024 г. и Програма на дейностите за развитието на туризма в Община Златоград през 2025 г. 


	
	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение № И 76/09.04.2024 г. на Общински съвет Златоград е приета Програмата на дейностите на развитието на туризма в Община Златоград през 2024 г.
Реализираните дейности отново имаха за цел да се създаде постоянен поток от посетители, да се запълва легловата база в местата за настаняване на територията на общината, както и да се запази целогодишното търсене на туристическия продукт Златоград. Броят на декларираните нощувки на територията на Община Златоград, в Единната система за туристическа информация, към 31.12.2024 г., се повишава с 11 078 бр. спрямо миналата година.
Събитията, които се провеждат в туристическа дестинация Златоград, бяха популяризирани чрез излъчване на радио реклама.
За пръв път, атрактивна есенна украса привлече вниманието на гостите на Златоград, през месец ноември.
	На 10.02.2025 г. се проведе заседание на Консултативен съвет по въпросите на туризма на Община Златоград. В изпълнение на чл. 12, т. 1 и 2  от Закона за туризма, бяха предложени, обсъдени и одобрени Отчет за изпълнение на Програма на дейностите за развитието на туризма в Община Златоград през 2024 г. и Програма на дейностите за развитие на туризма в Община Златоград през 2025 г.
На заседанието бе предложено и прието средствата, събрани от туристически данък, да бъдат разходвани за дейностите по т. I Програма на дейностите за развитието на туризма в Община Златоград за 2025 г., като минимум 50% от тях да се разходват за дейностите по Организиране на събития и мероприятия с местно и национално значение. 
	На основание чл. 12, т. 1 от Закона за туризма, във връзка с чл. 7, ал. 1, т. 1 от Правилника за организацията и дейността на Консултативен съвет по въпросите на туризма на Община Златоград, утвърден с моя Заповед №143/18.05.2022 г., както и на основание на Решение, взето на Консултативен съвет по въпросите на туризма на Община Златоград, предлагам Общински съвет Златоград да приеме следните проекти за

I. РЕШЕНИЕ

Във връзка с взето Решение на Консултативен съвет по въпросите на туризма по Протокол от проведено заседание на 10.02.2025 г. и на основание чл. 21, ал. 2 и във връзка с чл. 21, ал. 1, т. 24 от ЗМСМА и чл. 12, т. 1 от Закона за туризма, Общински съвет Златоград

РЕШИ

1. Приема Отчета за изпълнение на Програмата на дейностите на развитието на туризма в Община Златоград през 2024 г., приложен към настоящото решение.

и 

II. РЕШЕНИЕ

Във връзка с взето Решение на Консултативен съвет по въпросите на туризма на Община Златоград по Протокол от проведено заседание на 10.02.2025 г. и на основание чл. 21, ал. 2 от ЗМСМА и чл. 11, ал. 1 и ал. 2 от Закона за туризма и във връзка с чл. 21, ал. 1, т. 12 от ЗМСМА и чл. 12, т. 1 от Закона за туризма

РЕШИ

1. Приема Програма за на дейностите на развитието на туризма в Община Златоград през 2025 г., приложена към настоящото решение.


Приложения:

1. Отчет за изпълнение на Програмата на дейностите на развитието на туризма в Община Златоград през 2024 г.
2. Програма на дейностите на развитието на туризма в Община Златоград през 2025 г.
3. [bookmark: _GoBack]Протокол от заседание на Консултативен съвет по въпросите на туризма на Община Златоград, проведено на 10.02.2025 г.





С уважение,
 
МИРОСЛАВ ЯНЧЕВ
Кмет на Община Златоград





Изготвил:
Елмира Профирова 
Ст. експерт „Ст. дейности и туризъм”

Съгласувал:
Елмира Угорлиева – Пехливанова 
Зам.-кмет на Община Златоград













В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005. 

